recursal/SuperWikiNEXT-32B huggingface dataset:
בטופולוגיה, **מישור מוּר** הוא דוגמה למרחב טופולוגי ספרבילי המקיים את תכונת האוסדורף, שאינו קומפקטי מקומית ואינו נורמלי. זוהי דוגמה פשוטה יחסית, ולכן נוח להיעזר בה כדוגמה נגדית לתופעות טופולוגיות שונות.

הגדרה
-----

הטופולוגיה המאפיינת את מישור מור מוגדרת על המחצית העליונה של המישור האוקלידי הרגיל: {\displaystyle M=\left\{(x,y)\in \mathbb {R} ^{2}:y\geq 0\right\}}. המבנה הטופולוגי מוגדר באופן הבא: קבוצה פתוחה היא קבוצה המכילה, יחד עם כל נקודה שלה {\displaystyle p=(a,b)}, כדור מתאים:

* כדור מהצורה {\displaystyle B\_{r}(a,b)=\{(x,y):(x-a)^{2}+(y-b)^{2}<r\}} עבור {\displaystyle 0<r}, אם {\displaystyle b>0};
* או קבוצה מהצורה {\displaystyle \{(a,b)\}\cup \{(x,y):(x-a)^{2}+(y-r)^{2}<r\}} עבור {\displaystyle 0<r}, אם {\displaystyle b=0}.

למעט הישר הממשי, הטופולוגיה היא מטרית: חצי המישור הפתוח {\displaystyle M=\left\{(x,y):y>0\right\}} הוא תת-מרחב מטריזבילי. לעומת זאת, בנקודה {\displaystyle (a,0)} שעל הישר, אפשר להרכיב בסיס מקומי מן הקבוצות {\displaystyle \{(a,0)\}\cup B}, כאשר B מייצג כדורים מהצורה {\displaystyle B\_{r}(a,r)}, המשיקים לישר הממשי באותה נקודה. בטופולוגיה הרגילה, הנקודה אינה נקודת פנים של אף אחד מן הכדורים האלה.

תכונות
------

המרחב M הוא ספרבילי, אבל תת-המרחב X המורכב מן הנקודות על ציר ה-x הוא בעל טופולוגיה דיסקרטית, ובפרט (מכיוון שזו קבוצה שאינה בת מנייה) אינו ספרבילי. המרחב אינו קומפקטי, ואף אינו קומפקטי מקומית. 

| המרחב אינו קומפקטי מקומית |
| --- |
| 

|  |
| --- |
| די להראות שלנקודת הראשית {\displaystyle (0,0)} אין סביבה קומפקטית. אם יש כזו, היא מכילה כדור מהצורה {\displaystyle B\_{r}(0,r)} המשיק לישר הממשי בנקודת הראשית, והסגור שלו (כתת-קבוצה סגורה של קבוצה קומפקטית) הוא קומפקטי. לכן מספיק להוכיח שהקבוצה {\displaystyle \{(x,y):x^{2}+(y-r)^{2}\leq r\}} אינה קומפקטית. ואכן, קבוצה זו אפילו אינה קומפקטית סדרתית: נקבע סדרה של נקודות על שפת הכדור המתכנסת (במובן האוקלידי, הרגיל) לנקודת הראשית. סדרה כזו אינה מתכנסת לראשית במובן של מישור מור (משום שכדורים קטנים יותר המשיקים לראשית אינם מכילים אף נקודה מן הסדרה); מאותה סיבה גם תת-סדרות שלה אינן מתכנסות לראשית. אף נקודה אחרת של הכדור אינה נקודת הצטברות של הסדרה, ולכן אין לה אף תת-סדרה מתכנסת. מכאן שהכדור הסגור אינו קומפקטי. |

 |

הוא מקיים את אקסיומת המנייה הראשונה אבל לא את תכונת לינדלוף (ולכן אינו מקיים את אקסיומת המנייה השנייה). המרחב הוא מרחב האוסדורף, ואף מקיים את תכונת ההפרדה T3, אבל אינו נורמלי. 

ניתן להוכיח כי מישור מור הוא מרחב בייר, זאת על אף שהוא אינו מקיים את משפט הקטגוריה של בייר.
**דוכסות מגדבורג** (בגרמנית: **Herzogtum Magdeburg**) הייתה פרובינציה של מרקיזות ברנדנבורג בין השנים 1680–1701 ומחוז של ממלכת פרוסיה הגרמנית בין השנים 1701–1807. הדוכסות החליפה את ארכיבישופות מגדבורג לאחר החילון על ידי ברנדנבורג, והעניקה לנסיך הבוחר מושב משפיע נוסף למועצת הנסיכים של הרייכסטאג. בירות הדוכסות היו מגדבורג והאלה, בעוד בורג הייתה עיר חשובה נוספת. הדוכסות התפרקה במהלך מלחמות נפוליאון ב-1807, שטחה הפך לחלק מפרובינציית סקסוניה ב-1815.

היסטוריה
--------

הארכיבישופות הרומית-קתולית של מגדבורג החלה להיות מנוהלת על ידי נסיכים חילוניים, בעיקר לותרנים, בשנת 1545 במהלך הרפורמציה הפרוטסטנטית. בהסכם וסטפליה משנת 1648, הובטחה הארכיבישופות לבית הוהנצולרן ששלט במרקיזות ברנדנבורג עם מותו של המנהל המכהן שלה, אוגוסט, דוכס סקסוניה-וייסנפלס.  גם העיר מגדבורג נדרשה להישבע אמונים לנסיך הבוחר של ברנדנבורג.  בשנת 1666 השתמש פרידריך וילהלם, הנסיך הבוחר מברנדנבורג בצבא המתפתח שלו כדי להציב בעיר חיל מצב קבוע של ברנדנבורג. 

ברנדנבורג-פרוסיה ירשה את ארכיבישופות מגדבורג עם מותו של אוגוסט, דוכס סקסוניה-וייסנפלס ב-1680 וארגנה מחדש את השטח החילוני כדוכסות מגדבורג, כאשר הנסיכים הבוחרים של ברנדנבורג משמשים כדוכסים תורשתיים. אזור האלה של המחוז, היה מוקף בנסיכות אנהלט, ברוזנות מנספלד (שנרכשה על ידי פרוסיה ב-1790), ובבחרות סקסוניה.  בניגוד לרצונות האצולה הלותרנית של הדוכסות, מונה קנצלר קלוויניסטי למשול בדוכסות. באמצעות הנהגתו של אוגוסט הרמן פרנקה, הפכה האלה למרכז הפייטיזם בברנדנבורג-פרוסיה.

כאשר הנסיך פרידריך השלישי הכתיר את עצמו לפרידריך הראשון, מלך בפרוסיה, בשנת 1701, הפכה דוכסות מגדבורג לחלק מממלכת פרוסיה החדשה. ל"הקצאת הלילות" של המלך פרידריך וילהלם הראשון, או למאמצים למודרניזציה של חוקי הבעלות על קרקעות פיאודליות, התנגדה אצולת היונקרים של הדוכסות, שחששה לאבד את מעמדם הפטור ממס. האצילים קיבלו פסקי דין מבית המשפט הקיסרי בווינה המגינים על זכויותיהם בשנים 1718 ו-1725.  יוסטוס הנינג בהמר הפך לקנצלר המחוז ב-1743.

עם הקמת המדריך הכללי ב-1723 על ידי פרידריך וילהלם הראשון, נסיכות מגדבורג, נסיכות הלברשטאדט ומרקיזות ברנדנבורג נוהלו על ידי המחלקה השנייה של המדריך הכללי.  איגוד אשראי חקלאי בעל הון ממלכתי (Landschaft) נוצר בדוכסות בשנת 1780 לשימוש בלעדי של האצולה.  השליטה על אדמות מגדבורג העניקה למלוכה מונופול רווחי על מרבצי המלח של שטאפורט והאלה. 

אצילי פומרניה גייסו מרצון 5,000 חיילים עבור הצבא הפרוסי במהלך מלחמת שבע השנים; יוזמתם הוכפלה על ידי אצולת מגדבורג והמחוזות השכנים. 

במלחמת הקואליציה הרביעית, פרוסיה הובסה על ידי נפוליאון ב-1806. בחוזה טילזיט בשנה שלאחר מכן פורקה דוכסות מגדבורג. השטח הדוכסי ממערב לנהר האלבה, כולל הערים מגדבורג והאלה, נהפכו לחלק מממלכת וסטפאליה, מדינת לוויין של האימפריה הצרפתית הראשונה.  הטריטוריה הדוכסית ממזרח לאלבה נותרה בממלכת פרוסיה כשהיא מצומצמת באופן דרסטי.

פרוסיה רכשה מחדש את שטחי מגדבורג והאלה במהלך מלחמת הקואליציה השישית. ב-1815, לאחר המלחמות הנפוליאוניות, התאחדו שטחי דוכסות מגדבורג, אלטמרק וחלק מממלכת סקסוניה ליצירת המחוז הפרוסי החדש של סקסוניה.

הערות שוליים
------------

1. ↑  Fay, p. 49
2. ↑  Koch, p. 48
3. ↑  Holborn, p. 29
4. ↑  Westermann, p. 106
5. 1 2  Clark, p. 127
6. ↑  Clark, p. 91
7. ↑  Koch, p. 91
8. ↑  Clark, p. 159
9. ↑  Fay, p. 77
10. ↑  Clark, p. 220
11. ↑  Holborn, 385

|  |  |
| --- | --- |
| בקרת זהויות עריכת הנתון בוויקינתונים | 
* GND: 4760388-4
* VIAF: 243882020
* WorldCat: viaf-243882020

 |
**טרוי ברנדון מרפי** (באנגלית: **Troy Brandon Murphy**; נולד ב-2 במאי 1980) הוא כדורסלן עבר אמריקאי, אשר שיחק בליגת ה-NBA בין השנים 2001–2012. ממוצעיו הכוללים לאורך הקריירה הם 10.8 נקודות, 7.8 ריבאונדים ו-1.5 אסיסטים למשחק.

קריירת תיכונים ומכללות
----------------------

מרפי נולד וגדל בעיר מוריסטאון שבניו ג'רזי. כבר בשנותיו הראשונות בקבוצת הכדורסל של "תיכון דלבארטון" הצטיין עם ממוצעים של 20.5 נקודות ו-11.8 ריבאונדים למשחק כבר בכיתה י'. בעונה הבאה נבחר לחמישיית העונה של ליגת התיכונים בניו ג'רזי, ובעונתו האחרונה הוביל את כל קלעי ליגת התיכונים במדינה עם 33.0 נקודות בממוצע למשחק.

בשנת 1998 החל ללמוד באוניברסיטת נוטרדאם אשר בצפון אינדיאנה, ובכל שלוש עונותיו בקבוצת האוניברסיטה הוביל את שחקניה בנקודות ובריבאונדים, עם ממוצעים כוללים של 21.4 נקודות ו-9.8 ריבאונדים למשחק. הן בעונת 1999/2000 והן בעונת 2000/2001 זכה מרפי בתואר השחקן המצטיין של מחוז ה-"Big East", ובשתיהן נבחר לחמישיית העונה של ליגת המכללות (First-team All-American).

קריירת משחק
-----------

מרפי (משמאל) במדי אינדיאנה פייסרס, 2008
### גולדן סטייט ווריורס

בדראפט ה-NBA‏ 2001 נלקח מרפי בבחירה ה-14 על ידי גולדן סטייט ווריורס, אשר צירפו באותו הדראפט גם את ג'ייסון ריצ'רדסון (בחירה חמישית) ואת גילברט ארינאס (בחירה 31). לאחר עונת רוקי סולידית, ביסס עצמו מרפי כשחקן חמישייה קבוע החל מעונתו השנייה עם הווריורס, בה העמיד ממוצעים של 11.7 נקודות ו-10.2 ריבאונדים למשחק. בהצבעות לפרס השחקן המשתפר של אותה עונה סיים מרפי במקום השלישי, אחרי ארינאס ומאט הארפרינג. בשנים הבאות היה אחד השחקנים הבולטים בקבוצה הצעירה, לצד ריצ'רדסון, מייק דאנליבי ובארון דייוויס. בעונת 2004/2005 קלע שיא קריירה של 15.4 נקודות בממוצע למשחק.

### אינדיאנה פייסרס

בינואר 2007, לאחר כ-5 עונות וחצי בגולדן סטייט, הועבר מרפי יחד עם דאנליבי ושני שחקנים נוספים לאינדיאנה פייסרס, בתמורה לאל הרינגטון, סטיבן ג'קסון, שארונאס יאסיקביצ'יוס וג'וש פאוול. ב-3 וחצי עונותיו באינדיאנה המשיך להציג יכולת גבוהה כשחקן חמישייה, עם ממוצעים של 13.3 נקודות ו-9.2 ריבאונדים למשחק. את עונת 2008/2009 סיים עם ממוצע הריבאונדים השני בגובהו ב-NBA (אחרי דווייט הווארד), עם 11.8 למשחק, וכן עם 45.0% קליעה לשלוש – הנתון השלישי בגובהו בליגה.

### השנים האחרונות

לקראת עונת 2010/2011 נשלח מרפי בטרייד לניו ג'רזי נטס, ובמהלך אותה עונה עבר לבוסטון סלטיקס. כשחקן הסלטיקס השתתף לראשונה בקריירה במשחק פלייאוף, לאחר 9 עונות בהן קבוצותיו כשלו להעפיל אליו. בשתי העונות הבאות שיחק עבור לוס אנג'לס לייקרס ודאלאס מאבריקס, בהתאמה, בטרם פרש ממשחק.

קישורים חיצוניים
----------------

ויקישיתוף מדיה וקבצים בנושא **טרוי מרפי** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  סטטיסטיקות ה-NBA של מרפי, באתר basketball-reference.com
2. ↑  ביוגרפיה, באתר תיכון דלבארטון
3. ↑  ממוצעי המכללות של מרפי, באתר sports-reference.com
4. ↑  רשימת הנבחרים בדראפט 2001, באתר basketball-reference.com
5. ↑  תוצאות ההצבעות לפרסי עונת 2002/2003, באתר basketball-reference.com
6. ↑  הרינגטון ושאראס עברו לגולדן סטייט, באתר וואלה!‏, 17 בינואר 2007
7. ↑  המובילים הסטטיסטיים של עונת 2008/2009, באתר basketball-reference.com
8. ↑  מרפי נשלח בטרייד לניו ג'רזי, באתר הניו יורק טיימס, 12 באוגוסט 2010
9. ↑  מרפי סיכם על חוזה בבוסטון, באתר ESPN,‏ 2 במרץ 2011
**אלכסנדר זָצֶפִּין** (ברוסית: **Александр Зацепин**; ‏נולד ב-10 במרץ 1926) הוא מלחין סובייטי רוסי. בשנת 2003 הוענק לו תואר אמן העם של רוסיה.

חייו
----

אלכסנדר זצפין נולד בנובוסיבירסק, אביו היה רופא מנתח ואמו הייתה מורה. לאחר סיום בית הספר זצפין החל ללמוד במכון למהנדסי מסילות רכבת. במרץ 1945 הוא נפלט מהלימודים וגויס לצבא. בהיותו בצבא זצפין למד לנגן במספר כלי נגינה והתקבל ללהקה צבאית. לאחר שחרורו מהצבא למד בקונסרבטוריון באלמטי וסיים אותו בשנת 1956. כבר באותה שנה החל לכתוב מוזיקה לסרט שהוקרן בשנת 1958.

לאחר מספר שנים זצפין עבר למוסקבה. הוא הגיע לבירה ללא קשרים, התקשה למצוא עבודה והחל לעבוד כנגן במסעדה. באותה תקופה לאוניד גאידאי חיפש מלחין לסרטו החדש מבצע חיריק והרפתקאות נוספות של שוריק וקיבל המלצות לגבי זצפין. הניסיון היה מוצלח ושיתוף פעולה בין הבמאי לבין המלחין נמשך לאורך שנים.

בשנת 1965 זצפין החל לכתוב מוזיקה למילים של לאוניד דרבניוב והם כתבו מעל ל-100 שירים עד לפטירת דרבניוב בשנת 1995.

במחצית שנות ה-70 זצפין הכיר את אלה פוגצ'ובה וכתב עבורה מספר שירים, לאחר הסרט "אישה ששרה" היו ביניהם חילוקי דעות ושיתוף פעולה הופסק.

בשנות ה-70 זצפין שהיה חובב רדיו הקים בביתו אולפן הקלטות עם ציוד מתקדם מאוד. באולפן זה הוא הקליט רבים משיריו שכתב בשנות ה-70.

בשנת 1978 יצאה לאקרנים סרט חדש "31 ביוני" שכלל שירים של זצפין למילים של לאוניד דרבניוב ויורי אנטין. הסרט זכה להצלחה, אך לאחר ששחקן הראשי אלכסנדר גודונוב נמלט לארצות הברית הקרנתו בברית המועצות הופסקה.

בשנת 1982 זצפין התחתן עם אזרחית צרפת ועזב את ברית המועצות. בתקופה זו נמתחה עליו ביקורת בעיתונות הסובייטית על מעשה זה. עם תחילת הפרסטרויקה בשנת 1986 זצפין, שהתגרש מאשתו, חזר לברית המועצות והמשיך לכתוב מוזיקה לסרטים ושירים. מאז הוא מתגורר לסירוגין ברוסיה ובצרפת.

זצפין כתב מוזיקה לכ-300 שירים וכ-60 סרטים.

קישורים חיצוניים
----------------

ויקישיתוף מדיה וקבצים בנושא **אלכסנדר זצפין** בוויקישיתוף
* 

* אתר האינטרנט הרשמי של אלכסנדר זצפין

* אלכסנדר זצפין, במסד הנתונים הקולנועיים IMDb (באנגלית)

* אלכסנדר זצפין, באתר Last.fm (באנגלית)

* אלכסנדר זצפין, באתר AllMusic (באנגלית)

* אלכסנדר זצפין, באתר MusicBrainz (באנגלית)

* אלכסנדר זצפין, באתר Discogs (באנגלית)
* אתר על זצפין
* שירים של זצפין

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007315260105171
* BIBSYS: 9026445
* BNE: XX4992187
* BnF: cb14780805h (data)
* GND: 129203335
* ISNI: 0000 0000 8373 6283
* LCCN: no2003112846
* LNB: 000095171
* MusicBrainz: 1de63bc1-ab68-461f-90ce-94fe8649eb40
* VIAF: 37991744
* WorldCat: lccn-no2003112846

 |
**ורה אִיצְ'קוֹבָה פָּאסֶבָה** (בבולגרית: **Вера Ичкова-Пасева**) הייתה חסידת אומות העולם בולגרייה מסופיה, בירת ממלכת בולגריה, בזכות סיועה למשפחת לוי - האב אברהם, ובנו נסים בן השבע.

סיפור ההצלה
-----------

ורה איצ'קובה נולדה בסופיה. בתקופת מלחמת העולם השנייה הייתה בולגריה בעלת ברית של גרמניה הנאצית וחברה במדינות הציר. לאחר החלת החוק להגנת האומה החלו גברים מקרב יהודי סופיה להישלח למחנות לעבודות כפייה. בתקופה השואה בין 1942 ל-1944 נתנה איצ'קובה מחסה בביתה לאברהם לוי ובנו נסים בן השבע, לאחר שאברהם קיבל צו להתייצב לעבודת כפייה. לאחר שאזל כספם של בני משפחת לוי, סיפקה להם איצ'קובה את כל צורכיהם, למרות שהיא עצמה נתונה הייתה במצב כלכלי קשה. לאחר שהחלו הפצצות בעלות הברית על סופיה, מילטה איצ'קובה את משפחת לוי מהעיר, וביחד עברו להתגורר באחד הכפרים הסמוכים. איצ'קובה דאגה להמצאת מסמכים מזויפים למשפחת לוי, והם עברו לעיירה פשטרה. לאחר תום המלחמה המשיכה איצ'קובה לטפל בנסים לוי ולדאוג למחסורו.

ב-1949 עלו בני משפחת לוי במסגרת העלייה ההמונית לישראל, ולאורך השנים שמרו על קשר עם ורה. היא נישאה, אך לא הביאה ילדים לעולם. לאחר מות האב אברהם, בנו נסים תמך כלכלית במשפחתה של ורה איצ'קובה. ב-4 במרץ 1987 הכיר יד ושם בוורה איצ'קובה כחסידת אומות העולם.

קישורים חיצוניים
----------------

* ורה איצ'קובה, באתר "יד ושם" (באנגלית)

הערות שוליים
------------

1. ↑  ורה איצ'קובה, בתוך: קובץ חסידי אומות העולם מבולגריה (באנגלית) ו(בבולגרית).

| **בולגרים חסידי אומות העולם** |
| --- |
| 

|  |  |
| --- | --- |
| ספירו דנקוב • רובין דימיטרוב • פאבל גרג'יקוב • ורה איצ'קובה • מלאדן איוואנוב • וסילי איוואנוב • דימו קזאסוב • המטרופוליט קיריל • אטאנאס קוסטוב • מיכאיל מיכאילוב • פטר מיכאלב • איוואן מומצ'ילוב • דימיטר פשב • אנה פופסטפנובה • אנה סרצ'אג'ייבה • אסן סויצ'מזוב • המטרופוליט סטפן • סטנקה סטויצ'בה • נדז'דה ואסילבה • ולדימיר קורטב • |  |

 |
**גטו מונקאץ** או **גטו מוקצ'בו** היה גטו שהקימה גרמניה הנאצית במונקאץ' (מוקצ'בו) שבהונגריה. הגטו היה אחד מהגטאות הראשונים בהונגריה, יחד עם עוד מספר גטאות באזור קרפטורוס (כיום זקרפטיה באוקראינה). בעיר הוקמו 2 גטאות, לעיר ולסביבה.

הקמת הגטו
---------

בחודש מרץ 1944, הוקמו שני גטאות במונקאץ', אחד לתושבי העיר ואחד לתושבי האזור. גטו העיר יועד לאכלס 15,000 יהודים, וגטו האזור - 14,000. גטו העיר הוקם בשכונה שהייתה מיושבת בצפיפות ביהודים, הגטו השני הוקם בבית החרושת ללבנים "שיוביץ".

בתחילת חודש אפריל נערכו התייעצויות ודיונים בין משרד הפנים ההונגרי, קציני אס אס, ז'נדרמריה ומשטרה, בהם דנו ביהודי הונגריה. לבסוף, הוחלט על ריכוז היהודים, שוד רכושם ושילוחם אל מחוץ לגבולות הונגריה. במקור, כל יהודי זקרפטיה היה אמורים להיות בגטו עד 6 באפריל 1944, אך תהליך הכנסת היהודים לטו נדחה משום שצבא הונגריה טען שהליך מהיר ישבש את פעילותו באזור. ב-15 באפריל התקיימה התייעצות במוקצ'בבו בנוכחותו של דיטר ויסליצני, מעוזריו הבכירים של אדולף אייכמן, על ריכוז יהודי העיר בגטו. אייכמן עצמו הגיע לביקור בגטו מונקאץ' בסוף אפריל בליווי לסלו אנדרה. ב-18 באפריל, לאחר פסח.

לאחר יומיים רוכזו כל יהודי מונקאץ' בגטו, חוץ מכמה עשרות יהודים שהצטיינו בצבא ההונגרי במלחמת העולם הראשונה. מאוחר יותר שטחו של הגטו הוקטן.

החיים בגטו
----------

בשבת הראשונה לאחר כניסת היהודים לגטו, אולצו מאות יהודים להחריב את בתי הכנסת שבעיר.

ענייני הגטו נוהלו על ידי היודנראט, שאנשיו התגוררו באזור מיוחד, יחד עם משפחותיהם. באזור זה שכן גם בית החולים היהודי של הגטו. יושב ראש היודנראט היה שאנדור שטיינר.

כל יום הוכנו במטבח הגטו כ-11,000 מנות של אוכל מבושל, אך הן לא הספיקו לכל תושבי הגטו.

גירוש יהודי הגטו
----------------

ב-8 וב-9 במאי התקיימו דיונים להעברת יהודי זקרפטיה ובעיקר מונקאץ'. נקבע שבכל רכבת יועברו כ-3,000 יהודים. אנשי הגטו בבית הבלנים הועברו לאושוויץ ב-15 במאי 1944, ויהודי גטו העיר הועברו בין 19 ל-24 במאי. סך הכל יצאו 9 רכבות, שבתוכן היו 28,587 יהודים.

לקריאה נוספת
------------

* רז סגל (אנ'), מונקאץ', **אנציקלופדיה של המחנות והגטאות** (כרך III, עמ' 355–357), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

קישורים חיצוניים
----------------

* גטו מונקאץ', ב"אנציקלופדיה של הגטאות", באתר "יד ושם"

הערות שוליים
------------

1. 1 2 3 4 5  הגטו במונקאץ', באתר www.yadvashem.org
2. 1 2  מאת Ami, שרה ליבוביץ , בת 15, בגטו מונקאץ' | ילדים בשואהילדים בשואה, ‏2017-06-18
3. 1 2 3 4 5 6  האנציקלופדיה של הגטאות | www.yadvashem.org, באתר www.yadvashem.org
4. ↑  זכור - אמונה בימי השואה, באתר zachor.michlala.edu
5. ↑  חיסול הקהילה היהודית במונקאץ', באתר www.yadvashem.org
**בראיין דווייט טיילור** (באנגלית: **Brian Dwight Taylor**; נולד ב-9 ביוני 1951) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. ממוצעיו הכוללים לאורך 10 עונותיו בשתי הליגות הם 13.1 נקודות, 4.1 אסיסטים, 2.7 ריבאונדים ו-2.1 חטיפות למשחק.

קריירת משחק
-----------

טיילור נולד וגדל בעיר פרת' אמבוי שבניו ג'רזי, ובין השנים 1969–1972 למד באוניברסיטת פרינסטון. בשתי עונותיו בקבוצת הכדורסל של האוניברסיטה הצטיין עם ממוצע של 24.3 נקודות למשחק, תחת המאמן חבר היכל התהילה של הכדורסל פיט קאריל.

### ב-ABA

בדראפט ה-NBA‏ 1972 נבחר טיילור בבחירה ה-23 על ידי סיאטל סופרסוניקס, אך הוא בחר לשחק בקבוצת ניו יורק נטס מליגת ה-ABA. בעונתו הראשונה בליגה קלע טיילור 15.3 נקודות בממוצע למשחק, ובסיומה זכה בפרס רוקי השנה של ה-ABA. בעונה העוקבת זכה עם הנטס באליפות הליגה, כאחד השחקנים הבולטים בקבוצה לצדם של ג'וליוס ארווינג, לארי קינון ובילי פולץ. בעונת 1974/1975 הוביל את כל שחקני הליגה עם ממוצע של 2.8 חטיפות למשחק, השתתף במשחק האולסטאר של ה-ABA ונבחר לחמישיית ההגנה של העונה, ובעונה שלאחריה הוביל את הליגה באחוזי קליעה לשלוש, עם 42.1%, ונבחר בשנית הן למשחק האולסטאר והן לחמישיית ההגנה. בסדרת הגמר של עונת 1976 גברו הנטס על דנוור נאגטס בתוצאה 4–2, ובכך זכו באליפות העונה האחרונה בתולדות ליגת ה-ABA. במשחק השישי והאחרון של הסדרה קלע טיילור 24 נקודות, וסייע לקבוצתו לחזור מפיגור של 14 נקודות ברבע האחרון לניצחון בתוצאה 112–106.

### ב-NBA

בקיץ 1976 עבר יחד עם הנטס לליגת ה-NBA, אך לפני תחילת עונת 1976/1977 נשלח לצד ג'ים איקינס ושתי בחירות דראפט עתידיות בטרייד לקנזס סיטי קינגס, תמורת נייט ארצ'יבלד. בעונתו היחידה עם הקינגס קלע שיא קריירה של 17.0 נקודות בממוצע למשחק.

לקראת עונת 1977/1978 הועבר בטרייד לדנוור נאגטס, אותה אימן לארי בראון. באותה עונה קלע 11.6 נקודות למשחק, וסייע לנאגטס להעפיל לגמר האזור המערבי בפלייאוף.

בפברואר 1982 חתם על חוזה בקבוצת סן דייגו קליפרס, לקראת עונתה הראשונה בסן דייגו לאחר המעבר מבאפלו. בעונת 1979/1980, בה הוסיפה ליגת ה-NBA את קשת השלוש, הוביל טיילור את כל שחקני הליגה בזריקות ובקליעות לשלוש, עם 90 שלשות מתוך 239 ניסיונות זריקה. בעונה העוקבת הוביל את הליגה באחוזי קליעה לשלוש, עם 38.3%. בפברואר 1982 סבל טיילור מקרע בגיד אכילס, ונאלץ לפרוש ממשחק, בגיל 30 בלבד.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. 1 2  סטטיסטיקות הקריירה של טיילור ב-ABA וב-NBA, באתר basketball-reference.com
2. ↑  סטטיסטיקות המכללות של טיילור, באתר sports-reference.com
3. ↑  רשימת הנבחרים בדראפט 1972, באתר basketball-reference.com
4. ↑  סטטיסטיקות המשחק בין הנטס לנאגטס, באתר basketball-reference.com
5. ↑  טיילור נשלח בטרייד לקינגס, באתר הניו יורק טיימס, 11 בספטמבר 1976
6. ↑  טיילור חוזר לפרינסטון בגיל 31, באתר ניו יורק טיימס, 4 במאי 1983
כיפת הקתדרלה ומגדלי הפעמונים שלה החולשים על נופה של העיר. מראה מכיוון צפון-מזרח
חזית הקתדרלה
מוטיב הנחש בראשו של מגדל הפעמונים הימני
כיפת המבנה מאולם הקתדרלה
**קתדרלת פאולוס הקדוש** (מלטית **Katidral ta’ San Pawl**; אנגלית **St. Paul's Cathedral**) בעיר מדינה, היא הקתדרלה הקתולית של האי מלטה, ביחד עם קון-קתדרלת יוחנן הקדוש שבבירה ולטה, הנושאת עימה בתפקיד מאז שנת 1816.

מסורת והיסטוריה
---------------

הקתדרלה הוקמה במקום בו לפי המסורת ניצב ביתו של פובליוס הקדוש, שליטה הרומי של האי. לאחר שספינתו של פאולוס נטרפה אל חופי האי, עת היה בדרכו לרומא כדי לעמוד למשפט, הוא בא לביתו של פובליוס וריפא את אביו. לימים היה פובליוס לבישוף הראשון של מלטה. 

המבנה הוקם בין השנים 1697-1702 לפי תוכניתו של האדריכל המקומי לורנצו גאפה (Lorenzo Gafà‏, 1638-1704), והקתדרלה הוקדשה ב-8 באוקטובר 1702. במקום זה נצבה קודם לכן קתדרלה נורמנית מהמאה ה-12 אשר חרבה ברעידת אדמה ב-1693. מספר רחובות ומבנים ששכנו סביב המבנה החדש, נהרסו ופונו, וכך נוצרו "כיכר הארכיבישוף" (Pjazza tal Arcisqof) שמדרום לקתדרלה, וכיכר פאולוס הקדוש (Pjazza San Pawl) שממערב לה.

המבנה
-----

הקתדרלה שוכנת סמוך לחומה המזרחית של העיר הזעירה, שאורכה כ-300 מטרים ורוחבה כ-200 מטרים בלבד. חזית המבנה מחולקת על ידי עמודים קורינתיים לשלושה אגפים. בכל אחד משני האגפים החיצוניים קבועה בקומה הראשונה דלת, ומעליהם מתנשאים שני מגדלי פעמונים שבכל אחד מהם קבועים שישה פעמונים ושעון. בצריחי המגדלים נראים פסלי נחשים המסמלים את הנס הראשון שעשה פאולוס הקדוש באי, כאשר הוכש על ידי נחש אך נותר בלא פגע. באגף האמצעי קבועה הדלת הראשית אל הקתדרלה, מעליה חלון גדול ומעליו גמלון הנושא צלב. משני צדדיה של הדלת הראשית נראים מגינהם של הגראנד מאסטר רמון פריוס אי רוקפול (Ramon Perellos y Roccaful) (משמאל) ושל אחד הבישופים המקומיים (מימין). שני תותחים קטנים מימי ההוספיטלרים ניצבים בכיכר סמוך למבנה. כיפת הקתדרלה הצבועה באדום ובלבן, חולשת על קו הרקיע של העיר. היא ניצבת על תוף מתומן שבו שמונה חלונות, ונושאת בתורה מנורה. 

פנים המבנה עוטר בעושר רב בסגנון אדריכלות הבארוק, בין היתר גם על ידי מתיה פרטי (Mattia Preti) בן קלבריה, אשר עשה גם בעיטורה של קתדרלת יוחנן הקדוש בבירה. רצפת המבנה מרוצפת בשיש צבעוני, וקבועים בה קברים ולוחות קבורה, כמו גם מגנים של בישופים מקומיים. פנים הכיפה עוטר מספר פעמים לאורך השנים, ועיטוריה הנוכחיים הם משנות ה-50‏. מהכנסייה הקודמת שרדו ציור מעשה ידיו של פרטי, המתאר את התנצרותו של פאולוס הקדוש, ציור של המדונה והילד מהמאה ה-15, אגן הטבילה, פרסקו באפסיס המתאר את ספינתו הטרופה של פאולוס הקדוש, וכן הפורטיקו של הכנסייה המקורית, המשמש כיום כדלת חדר המלבושים. 

במוזיאון הקתדרלה השוכן מצידו הדרומי של כיכר הארכיבישוף, מוצג אוסף של מטבעות, כלי כסף, מלבושים, עתיקות רומיות, מסמכים מתקופת האינקוויזיציה, ועבודות עץ של אלברכט דירר.

קישורים חיצוניים
----------------

ויקישיתוף מדיה וקבצים בנושא **קתדרלת פאולוס הקדוש** בוויקישיתוף
* 

* אתר האינטרנט הרשמי של קתדרלת פאולוס הקדוש
* תמונות הקתדרלה
* הקתדרלה באתר לשכת התיירות של מלטה
* מוזיאון הקתדרלה באתר לשכת התיירות של מלטה
* אודות הקתדרלה
* הקתדרלה באתר הארכיבישופות של מלטה

הערות שוליים
------------

1. ↑  אתר יעדים קדושים
2. ↑  Mdina Cathedral
3. ↑  The Cathedral Museum

|  |  |
| --- | --- |
| בקרת זהויות עריכת הנתון בוויקינתונים | 
* GND: 4589801-7
* ISNI: 0000 0001 0095 6393
* LCCN: n96098039
* VcBA: 494/25163
* VIAF: 304914925
* WorldCat: lccn-n96098039

 |
פילפלה ופילפולטה כפי שהם נראים מצוקי דינגלי בדרום האי מלטה
**פילפלה** (מלטית **Filfla**) הוא אי קטן וצחיח, השוכן כחמישה קילומטרים מדרום לאי מלטה. שטחו של פילפלה הוא ששים דונם בלבד והוא אינו מיושב. סמוך ממערב לו שוכן איון קטן וסלעי המכונה פילפולטה (Filfoletta). האי עשוי מצוקי אבן גיר תלולים המתנשאים לגובה של 60 מטרים מעל פני הים ומסתיימים במשטח שטוח. האי משמש בית גידול בעיקר לשלושה מינים של עופות ימיים, וכן מצויים בו שני מינים אנדמיים - האחד של לטאה (*Podarcis filfolensis*) והאחר של חילזון (*Lampedusa imitatrix gattoi*).

שמם של שני האיים בא ככל הנראה מהמילה "פלפל" בערבית. בעבר שכנה באי קפלה שהוקמה בשנת 1352 בתוך מערה, אך היא חרבה ברעידת אדמה ב-1856, ובמהלכה קרס גם חלק מהאי אל הים. עד שנת 1970 שימש האי כמטרת אימונים לחיל האוויר ולחיל הים של בריטניה, אך אז הפך לשמורת טבע. ב-1987 נאסר הדיג בטווח של מיל ימי אחד מחופי פילפלה, אך הסיבה העיקרית לכך היא חשש למיקוש ימי. האיסור בוטל בשנת 1990‏. ב-1988 נחקק חוק שנועד להבטיח את הגנתו של האי (Filfla Natural Reserve Act), והגביל את הגישה אליו למטרות מחקר וחינוך, וזאת באישור מיוחד.

קישורים חיצוניים
----------------

ויקישיתוף מדיה וקבצים בנושא **פילפלה** בוויקישיתוף
* Filfla Natural Reserve Act

הערות שוליים
------------

1. ↑  Marine Protected Areas in the Maltese Islands

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554375605171
* LCCN: sh99012486
* VIAF: 315528534
* WorldCat (עם VIAF): 315528534

 |
**גרגוריוס הרביעי** (בלטינית: ***Gregorius***;‏ 790 – 25 בינואר 844) היה האפיפיור ה-101 מאוקטובר 827 ועד למותו ב-25 בינואר 844. בזמנו מוסד האפיפיורות ניסה להתערב בסכסוכים בין לואי החסיד לבניו. בימיו גם האימפריה הקרולינגית התפצלה בשנת 843.

ביוגרפיה
--------

נולד ברומא. עוד מצעירותו גרגוריוס היה פעיל מאוד בכנסייה והיה ידוע בידיעותיו. בזמן מותו של האפיפיור ולנטיין היה גרגוריוס חשמן ברומא. כמועמד של האצולה, גרגוריוס נבחר פה אחד לתפקיד. המלכתו הרשמית לתפקיד התקיימה רק ב-29 במרץ 828, לאחר שלואי אישר את בחירתו של גרגוריוס.

בחג הפסחא בשנת 833 ניסה גרגוריוס להתערב בסכסוך הירושה שבין לואי לבניו, התערבות שהובילה לסכסוכים רבים בין לואי למוסד הכנסייה. סכסוכים אלו החריפו עד אשר כמספר בישופים כמעט יזמו את הדחתו של גרגוריוס, בטענה שמוסד הכנסייה לא אמור להתערב בענייני הממלכה. לבסוף לואי מת בשנת 840 ולאחר מותו פרצה מלחמה בין בניו, מלחמה שפיצלה את האימפריה הקרולינגית לאחר חוזה ורדן. 

בנוסף על סכסוכים אלו, גרגוריוס פעל רבות לפיתוח האדריכלי של רומא.

הוא נפטר ב-25 בינואר 844 והוחלף על ידי סרגיוס השני.

קישורים חיצוניים
----------------

ויקישיתוף מדיה וקבצים בנושא **גרגוריוס הרביעי** בוויקישיתוף
* גרגוריוס הרביעי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397414805171
* BNE: XX1615338
* BnF: cb104712661 (data)
* CANTIC: a10398132
* GND: 100943616
* ICCU: LO1V188814
* ISNI: 0000 0000 7821 1490
* LCCN: nb2007020743
* NKC: skuk0004935
* NTA: 074279599
* RERO: 02-A012415250
* SUDOC: 112625010
* ULAN: 500355718
* VcBA: 495/45922
* VIAF: 231834862
* WorldCat: lccn-nb2007020743

 |
**אדולף ריכרד הלצל** (בגרמנית: **Adolf Hölzel**‏; 13 במאי 1853 – 17 באוקטובר 1934) היה צייר גרמני, חבר וממייסדי הזצסיון הווינאי. הוא החל כריאליסט, אך הפך לצייר מוקדם של סגנונות מודרניים שונים.

קורות חיים
----------

הלצל נולד באולומואוץ. אביו היה המו"ל אדוארד הלצל. בשנת 1868, הוא השלים חניכות של שלוש שנים בחברת פרסום המפות F.A Perthes בגוטה. שלוש שנים לאחר מכן, הוא ומשפחתו עברו לווינה, שם נרשם לאקדמיה לאמנויות, ועבר מאוחר יותר לאקדמיה לאמנויות, מינכן, בשנת 1876, שם למד אצל וילהלם פון דיץ (אנ').

לאחר סיום לימודיו, התחתן הלצל וחילק את זמנו בין מינכן לרוטנבורג על הטאובר. במינכן התוודע לפריץ פון אוהדה, שהכיר לו את האימפרסיוניזם. יחד עם פון אוהדה, לודוויג דיל וארתור לנגהמר, הוא עזר בהקמת בית ספר לאומנות בכפר הסמוך לדכאו, שהפך לימים לאבן היסוד של מושבת האמנות המפורסמת בדכאו.

הוא חי שם בין השנים 1888 עד 1905 ושיטות הלימוד שלו משכו תלמידים מכל רחבי אירופה. בשנת 1904 הוא השתתף בתערוכה הראשונה של דויטשר קונסטלרבונד.

במהלך שהותו בדכאו, עבודתו של הלצל החלה להתפתח לעבר ההפשטה, ומשקפת את התעניינותו בעקרונות כמו תורת הצבעים של גתה. לאחר שלמד את תיאוריות הצבע של וילהלם פון בצולד (אנ'), פיתח תורת צבעים משלו, המבוססת על מעגל בעל ערכים "דיאטוניים" ו"כרומטיים" (מונחים הלקוחים ממוזיקה). הוא היה מעורב ביצירת הזצסיון במינכן והזצסיון הווינאי. חיבורו המשפיע "על צורות והפצה המונית", התפרסם בכתב העת האמנותי "ור סקרום". לאחר שעזב את דכאו, הוא עדיין נהג לחזור לשם בחודשי הקיץ להעביר שיעורים פרטיים.

בשנת 1905 מונה הלצל לפרופסור באקדמיה הממלכתית לאמנויות יפות בשטוטגרט וקיבל עבודות בנושאים דתיים מה-Deutscher Werkbund. למרות נטישתו את הריאליזם, הוא עדיין הרגיש כי ציוריו מכילים אלמנט דתי חזק.

בין תלמידיו התפתח מה שמכונה "חוג הלצל", כולל אוסקר שלמר, וילי באומייסטר, מקס אקרמן, אלף ביירלה ויוהאנס איטן. הוא קידם כל העת תערוכות של אמנות אקספרסיוניסטית והקים בית ספר מיוחד לציור לנשים.

עייף מההתנגדות הרצופה מצד עמיתיו, הלצל פרש בשנת 1919, אך המשיך לתת שיעורים פרטיים ולעבוד כצייר עצמאי.

הוא נפטר בשנת 1934, בשטוטגרט.

בשנת 2005 הוקמה עמותת "קרן אדולף הלצל" ללא כוונת רווח כדי לשמר ולקדם את עבודותיו.

גלריה
-----

* המכתבהמכתב
* אשה שוכבתאשה שוכבת
* נוף בדכאונוף בדכאו
* קומפוזיציהקומפוזיציה
* נסיעהנסיעה
* דמויות בנוףדמויות בנוף
* קומפוזיציה באדוםקומפוזיציה באדום
* הערצההערצה

ויקישיתוף מדיה וקבצים בנושא **אדולף הלצל** בוויקישיתוף

הערות שוליים
------------

1. ↑  Matrikeldatenbank - Akademie der Bildenden Künste München, matrikel.adbk.de
2. ↑  Alexander Klee: *Adolf Hölzel und die Wiener Secession.* Prestel Verlag, München 2006
3. ↑  "Hölzel, Adolf" ב-Neue Deutsche Biographie, Wolfgang Venzmer (1972)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007273969505171
* BNE: XX878956
* BnF: cb13196231w (data)
* GND: 118552058
* ISNI: 0000 0001 0851 4995
* LCCN: n83010969
* MusicBrainz: e2b0554a-9dcf-405c-a37c-57e7b2514338
* NKC: ola200200556
* NLA: 36071648
* NTA: 142856673
* RKD: 38800
* SNAC: w6j3924v
* SUDOC: 035556781
* Trove: 1206748
* ULAN: 500023070
* VIAF: 90775503
* WorldCat: lccn-n83010969

 |
**ויליאם הנרי "ביל" הנזליק** (באנגלית: **William Henry "Bill" Hanzlik**; נולד ב-6 בדצמבר 1957) הוא כדורסלן ומאמן עבר אמריקאי, אשר שיחק בליגת ה-NBA בין השנים 1980–1990. ממוצעיו הכוללים לאורך 10 עונותיו בליגה הם 7.2 נקודות, 2.8 ריבאונדים ו-2.8 אסיסטים למשחק.

בעונת 1997/1998 שימש כמאמן הראשי של קבוצת דנוור נאגטס.

קריירת מכללות
-------------

הנזליק נולד בעיר מידלטאון שבאוהיו, ובין השנים 1976–1980 למד באוניברסיטת נוטרדאם אשר בצפון אינדיאנה. ב-4 עונותיו בקבוצת הכדורסל של האוניברסיטה קלע 5.9 נקודות בממוצע למשחק, לצדם של כוכבי ליגת ה-NBA לעתיד ביל ליימביר, קלי טריפיוקה ואורלנדו וולרידג'. בעונת 1977/1978 העפילה נוטרדאם לראשונה בתולדותיה לפיינל פור טורניר אליפות המכללות, בטרם הפסידה במשחק חצי הגמר מול אוניברסיטת דיוק, אותה הוביל מייק ג'מינסקי. בעונה העוקבת הודחה הקבוצה בשלב רבע הגמר, על ידי מישיגן סטייט של מג'יק ג'ונסון, על אף משחק מצוין של הנזליק אשר קלע 19 נקודות.

קריירת משחק
-----------

בדראפט ה-NBA‏ 1980 נבחר הנזליק על ידי סיאטל סופרסוניקס, בבחירה ה-20. בשתי עונותיו בסיאטל קלע 5.6 נקודות בממוצע למשחק, תחת המאמן לני וילקינס.

לקראת עונת 1982/1983 הועבר בטרייד לדנוור נאגטס, בתמורה לדייוויד תומפסון. בעונת 1984/1985 סייע לנאגטס להעפיל לגמר האזור המערבי, בו הפסידה מול האלופה שבדרך, לוס אנג'לס לייקרס. בעונת 1985/1986 העמיד ממוצעים של 12.5 נקודות, 4.0 אסיסטים ו-3.3 ריבאונדים למשחק, ונבחר לחמישיית ההגנה השנייה של העונה. בכל 8 עונותיו עם הנאגטס העפיל עמה לשלב הפלייאוף, ולאורך התקופה קלע 7.7 נקודות בממוצע למשחק כמחליפו מהספסל של אלכס אינגליש. בקיץ 1990 פרש הנזליק ממשחק, בגיל 32.

קריירת אימון
------------

בין השנים 1991–1996 שימש הנזליק כעוזרו של אלן בריסטאו, מאמן שארלוט הורנטס, ובעונת 1996/1997 היה עוזרו של לני וילקינס באטלנטה הוקס.

לקראת עונת 1997/1998 מונה למאמן הראשי של דנוור נאגטס, במקומו של דיק מוטה. בעונתו היחידה בתפקיד רשמו הנאגטס את מאזן הניצחונות הגרוע ביותר בליגה, והגרוע ביותר בתולדות המועדון; 11–71. בסיום העונה פוטר הנזליק והוחלף על ידי עוזרו מייק ד'אנטוני. אחוז הניצחונות בו מחזיק הנזליק – 13.4% – הוא הנמוך ביותר בתולדות ה-NBA עבור מאמן אשר אימן לפחות לאורך עונה אחת שלמה.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות המשחק של הנזליק ב-NBA, באתר basketball-reference.com
2. ↑  סטטיסטיקות האימון של הנזליק, באתר basketball-reference.com
3. ↑  סטטיסטיקות המכללות של הנזליק, באתר sports-reference.com
4. ↑  סטטיסטיקות המשחק בין נוטרדאם למישיגן סטייט, באתר sports-reference.com
5. ↑  רשימת הנבחרים בדראפט 1980, באתר basketball-reference.com
6. ↑  הנזליק נשלח בטרייד לדנוור, באתר הניו יורק טיימס, 21 ביולי 1982
7. ↑  הנזליק חוזר לדנוור כמאמן, באתר ניו יורק טיימס, 30 במאי 1997
8. ↑  הנזליק מפוטר מאימון הנאגטס, באתר Associated Press,‏ 21 באפריל 1998
9. ↑  סטטיסטיקות של כל מאמני ליגת ה-NBA, באתר basketball-reference.com
**לורנס שנקלנד** (באנגלית: **Lawrence Shankland**; נולד ב-10 באוגוסט 1995 בגלאזגו שבסקוטלנד) הוא כדורגלן סקוטי המשחק בעמדת החלוץ בקבוצת הארט אוף מידלות'יאן מליגת העל הסקוטית ובנבחרת סקוטלנד.

קריירת מועדונים
---------------

שנקלנד שיחק בקבוצות קווינס פארק, אברדין, דנפרמלין את'לטיק, סנט מירן, גרינוק מורטון, אייר יונייטד ודנדי יונייטד במסגרת ארבע הליגות הבכירות בסקוטלנד.

ב-11 באוגוסט 2021 חתם שנקלנד בבירסחוט מליגת העל הבלגית. ב-22 באוגוסט ערך את הופעת הבכורה שלו במועדון, בהפסד 3-2 לקלאב ברוז' במסגרת המחזור החמישי בליגה לעונת 2021/2022. ב-24 באוקטובר הבקיע את שער הבכורה שלו בנבחרת, בהפסד 4-2 לאנדרלכט במסגרת המחזור ה-12 בליגה. בסך הכל ערך 26 הופעות ליגה במדי המועדון, בהן הבקיע חמישה שערים.

ב-20 ביולי 2022 חתם שנקלנד על חוזה לשלוש שנים בהארט אוף מידלות'יאן מליגת העל הסקוטית. בעונתו הראשונה במועדון ערך 37 הופעות ליגה והבקיע 24 שערים.

קריירה בינלאומית
----------------

ב-10 באוקטובר 2019 ערך שנקלנד את הופעת הבכורה שלו בנבחרת סקוטלנד, בהפסד 4-0 לנבחרת רוסיה במסגרת מוקדמות יורו 2020. ב-13 באוקטובר 2019 הבקיע את שער הבכורה שלו בנבחרת, בניצחון 6-0 על נבחרת סן מרינו במסגרת מוקדמות יורו 2020.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  LAWRENCE SHANKLAND DEPARTS FOR BEERSCHOT באתר הרשמי של דנדי יונייטד, 11 באוגוסט 2021 (באנגלית)
2. ↑  Lawrence Shankland: Scotland striker joins Hearts from Beerschot באתר BBC, ‏ 20 ביולי 2022 (באנגלית)
הרב **שרון בראוס** (באנגלית: **Sharon Brous**) היא מייסדת בית הכנסת "עיקר" בלוס אנג'לס, ומכהנת בו מאז הקמתו בשנת 2004. היא נחשבת בין הרבנים המשפיעים ביותר בארצות הברית. היא פעילה, דוברת ודורשת בנושאי צדק חברתי, שיתוף פעולה בין מיעוטים, מאבק בגזענות ובאנטישמיות.

קריירה
------

בראוס היא בוגרת אוניברסיטת קולומביה: תואר בוגר מ-1995 ותואר מאסטר בזכויות אדם, והוסמכה לרבנות בתנועה הקונסרבטיבית בידי בית המדרש לרבנים באמריקה ב-2001.

עד 2004 כיהנה בקהילת בני ישורון בניו יורק, אז עברה ללוס אנג'לס וייסדה את קהילת "עיקר". בית הכנסת עיקר נחשב לאחד מ-50 הארגונים היהודיים (ללא מטרות רווח) החדשניים ביותר מדי שנה מאז ייסודו, ונחשב מוקד ליהודים צעירים ובלתי-מזדהים בלוס אנג'לס. היא מכהנת בפקולטה של מכון הרטמן צפון אמריקה, קרן וקסנר, REBOOT, הסמינר תאולוגי אובורן, המועצה הבינלאומית של הקרן החדשה לישראל ועוד.

ברשימת הרבנים של המגזין The Daily Beast דורגה מקום חמישי ב-2012 ומקום ראשון ב-2013. המגזין Forward דירג אותה בין 50 היהודים האמריקאים המשפיעים ביותר. מגזין ניוזוויק בחר בה לדמות הדתית המשפיעה ביותר בקהילה היהודית בארצות הברית.

השתתפות פוליטית לאומית
----------------------

ב-2013 בירכה את הנשיא אובמה וסגן הנשיא ביידן באירוע התפילה הלאומי בעקבות השבעתם לקנדציה השנייה.
ב-2017 נאמה בעצרת של מצעד הנשים בוושינגטון בעקבות השבעתו של דונלד טראמפ לנשיאות, כנגד גזענות ואנטישמיות. לצדה נאמה הפעילה הפלסטינית-מוסלמית לינדה סרסור, והשתים שיתפו פעולה גם בגיוס כספים לשיקום בתי קברות יהודיים שחוללו.

כתבים
-----

בראוס תרמה למספר ספרים, בהם The Modern Jewish Girl's Guide to Guilt, A dream of Zion: American Jews reflect on why Israel matters to them, ו The Women's Torah Commentary: New Insights from Women Rabbis on the 54 Weekly Torah Portions.

לקריאה נוספת
------------

* Ruth Andrew Ellenson, ed. (2005). The Modern Jewish Girl's Guide to Guilt. Penguin.
* Jeffrey K. Salkin, ed. (2007). A dream of Zion: American Jews. Jewish Lights Publishing.
* Sharon Brous and Jill Hammer. "Proclaiming Liberty throughout the Land." In The Women's Torah Commentary: New Insights from Women Rabbis on the 54 Weekly Torah Portions. Edited by Elyse Goldstein, pages 238–45. Woodstock, Vermont: Jewish Lights Publishing, 2000. מסת"ב 1-58023-076-8.

קישורים חיצוניים
----------------

* צביקה קליין, האישה הראשונה של יהדות ארה"ב: רבה קונסרבטיבית, באתר nrg‏, 19 באפריל 2013
* יאיר שלג, יהדות במסלולים מרובים, מקור ראשון, מוסף "שבת", 31 בינואר 2014, 31 בינואר 2014

* First on America's top 50 rabbis list: A woman, ynet, 25.03.13
* America's Top 50 Rabbis for 2013 (PHOTOS), Daily Beast, March 21, 2013.

הערות שוליים
------------

1. ↑  מיכל דניאל, רבנים נגד גזענות, באתר ynet, 26 בדצמבר 2010
2. ↑  ה'ניוזוויק' מציג: 50 הרבנים המשפיעים ביותר בארצות הברית (בתצלום: הזוֹכה), באתר "Israeli Life USA", ‏25 במרץ 2013
**מפרשן שחור** (שם מדעי: *Istiompax indica*), הוא מין של דג יחיד בסוגו ממשפחת המפרשניים החי באזורים טרופים וסבטרופיים באוקיינוס ההודי ובאוקיינוס השקט. אורכו המקסימלי הוא 4.65 מטרים ומשקלו המקסימלי 750 קילוגרמים ועל כן הוא מהגדול שבמיני המפרשנים ואחד מן הגדולים שבדגי הגרם. מפרשן זה הוא אחד הדגים המהירים ביותר בעולם ויכול להגיע למהירות של כ130 קמ"ש. בשר המפרשן השחור משמש למאכל, וכן מרבים לדוג אותו בתור "דג ספורט".

תזונה ותיאור
------------

בהשוואה למפרשן לבן ולמפרשן מפוספס, המפרשן השחור מוצק בהרבה לעומת מקבליו. יש לו מקור קצר יותר וסנפיר גב מעוגל וקצר ויותר. המאפיין המייחד את המפרשן השחור משאר המפרשנים הוא סנפירי הגחון שלו, כאשר משקלו של הדג עולה על 75 קילוגרמים לא ניתן לדחוף ולהצמיד סנפירים אלה לגופו. 

המפרשן השחור ניזון בעיקר מסילוניות.

דיג
---

דייגים רבים מחשיבים את המפרשן השחור כדג שמאתגר ללכוד אותו. בגלל גודלו וצורתו המיוחדת מעדיפים לדוג אותו על פני דגים אחרים. לפי מחקר שנערך, עולה כי קל יותר לדוג את המפרשן השחור לאורך חופי אוסטרליה החל מהשבוע שבו ישנו ירח מלא.

תפוצה
-----

המפרשן השחור נפוץ לחופי אוסטרליה וכן באזורים טרופים באוקיינוס ההודי והשקט. כמו כן, דג זה מצוי מדרום קליפורניה למפרץ קליפורניה ועד לצ'ילה כולל. הדג מצוי לרוב במים חמים ועולה לפני השטח כדי לאכול. בנוסף לאזורי מים חמימים, הדג מצוי גם בקרבת חופים ולא רק בשטחי מים פתוחים.

קישורים חיצוניים
----------------

ויקישיתוף מדיה וקבצים בנושא **מפרשן שחור** בוויקישיתוף
* מפרשן שחור, באתר ITIS (באנגלית)
* מפרשן שחור, באתר NCBI (באנגלית)
* מפרשן שחור, באתר FishBase (באנגלית)
* מפרשן שחור, באתר GBIF (באנגלית)

הערות שוליים
------------

1. ↑  מפרשן שחור באתר הרשימה האדומה של IUCN

| מפרשניים |
| --- |
| מפרשן | מפרשן אטלנטי • מפרשן כלל-ימי |  |
| מפרשן שחור (סוג ומין יחיד) | מפרשן שחור |
| מקאירה | מקאירה כחולה • מקאירה הודו-פסיפית |
| קלען | קלען החץ • קלען קצר-מקור • קלען עגלגל • קלען ארך-מקור |
| מפרשן רצעני | מפרשן מפוספס • מפרשן לבן |
**דרק דבונטה פרדון** (באנגלית: **Dererk Devonte Pardon**; נולד ב-1 באוקטובר 1996) הוא כדורסלן אמריקאי, המשחק בעמדות הפאוור פורוורד והסנטר בהפועל באר שבע.

קריירת תיכונים ומכללות
----------------------

פרדון החל לשחק כדורסל בכיתה ז', בבית הספר התיכון ג'וזף בקליבלנד, אוהיו. אף על פי שזומן גם לנבחרת הפוטבול, פרדון בחר בכדורסל. בעונתו השלישית בתיכונים הוא שיחק לצד שחקנים בולטים, והעמיד ממוצעים של 11.5 נקודות ו-10.5 ריבאונדים למשחק. בעונתו האחרונה, פרדון העמיד ממוצעים של 12.3 נקודות ו-11.0 ריבאונדים למשחק, כשהוא חוסם 101 פעמים בעונה. הוא הוביל את נבחרת התיכון לזכייה באליפות, כשבמשחק הגמר הוא העמיד 15 נקודות, 12 ריבאונדים ו-9 חסימות. ב-7 ביוני 2014, פרדון התחייב לאוניברסיטת נורת'ווסטרן.

במשחקו השני של פרדון במכללה, ב-30 בדצמבר 2015, הוא רשם שיא קריירה של 28 נקודות ו-12 ריבאונדים בניצחון 72–81 על אוניברסיטת נברסקה–לינקולן. בעונתו הראשונה הוא רשם ממוצעים של 6.7 נקודות ו-4.2 ריבאונדים למשחק. ב-26 בינואר 2017, בניצחון 61–73 על אוניברסיטת נברסקה–לינקולן, קלע פרדון 19 נקודות והוריד שיא קריירה של 22 ריבאונדים, כמות הריבאונדים הכי גבוהה של שחקן צפון מערבי מאז ג'ים פיטס בשנת 1965. ב-1 במרץ, הוא ביצע מהלך שניצח את המשחק מה שעזר לנצח את אוניברסיטת מישיגן 65–67. הניצחון עזר לנורת'ווסטרן להעפיל לטורניר אליפות המכללות בכדורסל לראשונה אי פעם. בעונתו השנייה במכללה, פרדון העמיד ממוצעים של 8.6 נקודות, 8.0 ריבאונדים ו-1.8 חסימות למשחק.

בעונתו השלישית, הוא העמיד ממוצעים של 11.3 נקודות, 7.1 ריבאונדים ו-1.8 חסימות למשחק, והיה אחד השחקנים המצטיינים של המחוז. ב-1 בדצמבר 2018, פרדון קלע שיא עונתי של 24 נקודות יחד עם 10 ריבאונדים בהפסד 66–68 לאוניברסיטת אינדיאנה בלומינגטון. בעונתו האחרונה, הוא העמיד ממוצעים של 14.0 נקודות, 7.8 ריבאונדים ו-1.8 אסיסטים, כשהוא מדורג על ידי אנשי התקשורת והמאמנים לאחד מהשחקנים המצטיינים. פרדון סיים כשחקן עם אחוזי הקליעה מהשדה המוביל בכל הזמנים של נורת'ווסטרן עם 60.3 אחוז.

קריירה מקצוענית
---------------

בשנת 2019, לאחר שלא נבחר בדראפט ה-NBA, החל לשחק פרדון באורלנדו מג'יק במהלך ליגת הקיץ של ה-NBA.

ב-17 ביולי 2019, הוא חתם בפלקנסטרו רג'אנה מהליגה האיטלקית. ב-29 בדצמבר, פרדון קלע שיא עונתי של 16 נקודות, ב-6 מ-6 מהשדה, יחד עם 5 ריבאונדים בניצחון 88–96 על פלקנסטרו וירטוס רומא. ב-1 במרץ 2020, נפצע פרדון ביד שמאל והיה צפוי להחמיץ חודשיים, מה שגרם לקבוצה לשחרר אותו על מנת שיוכל לעבור ניתוח בארצות הברית. הוא סיים את העונה עם ממוצעים של 6.1 נקודות ו-5.2 ריבאונדים למשחק.

ב-30 ביוני 2020, חתם פרדון במדי ביירוית מהליגה הגרמנית.

ב-4 ביולי 2021, חתם פרדון בהפועל באר שבע מהליגה הישראלית.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* פרופיל, באתר ESPN

הערות שוליים
------------

1. ↑  באר שבע מתחזקת: דרק פארדון חתם, באתר מנהלת ליגת העל בכדורסל, ‏14 ביולי 2021
פירוש נוסף ערך זה עוסק במשגיח בישיבת חברון. אם התכוונתם למחנך וסופר ילדים, ראו אברהם שלמון (סלומון).

הרב **אברהם סלומון** (תרפ"ה, 1925 – כ"ז בניסן תשע"ב, 19 באפריל 2012) היה משגיח בישיבת חברון בירושלים במשך ארבעים שנה.

קורותיו
-------

נולד באוסטרולנקה שבמחוז לומז'ה, פולין, בן בכור למשה-אהרן ובאבע-נעמי סלומון. בשנת תרצ"ו, בגיל 11, החל ללמוד בישיבת נובהרדוק שבעירו. כעבור שנה נפטר אביו. זמן קצר לאחר מכן עלה עם סבו וסבתו לארץ ישראל, בעוד אמו האלמנה נשארה בחו"ל לגדל את ארבעת ילדיה הנותרים. לימים נספו אמו ואחיו בשואה. עם בואו לישראל למד בישיבת תפארת ישראל בחיפה אצל הרב דב מאיר רובמן. כעבור ארבע שנים ייסד קיבוץ בחורים בכפר חסידים בחסות הרב המקומי, הרב מרדכי שמואל קרול.

בשנת תש"ב החל ללמוד בישיבת חברון בירושלים, והיה מתלמידי ראש הישיבה הרב יחזקאל סרנא והמשגיח הרב מאיר חדש. חברו הקרוב היה הרב דב שוורצמן.

בשנת תש"י נישא לרבקה ברוורמן, בת הרב ישראל דוד ברוורמן, בנו של הרב זרח ראובן ברוורמן. השדכן היה רבו המשגיח הרב חדש, ושושבינו בחופה היה ראש הישיבה הרב אהרן כהן. לאחר נישואיו התגורר בפתח תקווה ולמד בבית מדרש לתורת ארץ ישראל, בראשו עמד גיסו הרב יצחק קאץ. כעבור זמן כיהן כר"מ בישיבתו של הרב דוד סלומון בכפר אברהם. במקביל עסק בהוצאתם של ספרי ראשונים ואחרונים, ובהם ספר משלי עם פירוש רבינו יונה ו"קובץ שיעורים" של הרב אלחנן וסרמן.

עם יסוד ישיבת נחלת דוד בפתח תקווה על ידי הרב ברוך שמעון סלומון, הוא מינה את הרב אברהם סלומון כמשגיח בישיבה (אין קשר משפחתי ביניהם). בתחילת שנות ה-70 נקרא לכהן כמשגיח בישיבת חברון, לצד המשגיחים הוותיקים הרב מאיר חדש והרב הירש פאליי.

בשנת תשס"ח לקה בשיתוק ותקשר עם סביבתו באמצעות מכשיר שקרא את אישוני עיניו. גם בתקופה זו המשיך לייעץ ולהדריך את תלמידי הישיבה.

נפטר בכ"ז בניסן תשע"ב, 19 באפריל 2012, ונקבר בהר המנוחות בירושלים.

| רבני ישיבת חברון כנסת ישראל |
| --- |
| ראשי הישיבה בהווה | רבי דוד כהן • רבי שלמה כץ • רבי משה מרדכי פרבשטין • רבי יוסף חברוני |  |
| משגיחים בהווה | רבי חיים יצחק קפלן |
| ראשי ישיבה שנפטרו | רבי משה מרדכי אפשטיין • רבי יחזקאל סרנא • רבי משה חברוני • רבי אהרן כהן • רבי שמחה זיסל ברוידא • רבי אברהם פרבשטין |
| משגיחים שנפטרו | רבי נתן צבי פינקל (הסבא מסלבודקא) • רבי יהודה לייב חסמן • רבי אברהם נח פאלי • רבי מאיר חדש • רבי צבי הירש פאלי • רבי אברהם סלומון |
| רבנים בולטים בישיבה שנפטרו | רבי אהרן יפה'ן • רבי משה פינקל • רבי נחמן טוקר |
| רבנים שעזבו | רבי ברוך מרדכי אזרחי • רבי הלל זקס • רבי חיים סרנא • רבי רפאל שמואלביץ • רבי שלמה פאליי |
**שבט אל הוזייל** הוא שבט בדואי בנגב שנחלתו מזה דורות צפונית לבאר שבע, בסמוך לקיבוץ שובל, כיום בתחום העיר רהט.

היסטוריה
--------

מקורו של השבט הבדואי אל הוזייל הוא ממטה תיהאה, אשר מוצאו מלב מדבר סיני, מאותו אזור הנקרא בערבית א-תיה, או בשמו המלא: תיה בני איסראיל, כלומר מדבר בני ישראל, הנקרא על שמו של עם ישראל אשר נדד במדבר זה בצאתו ממצרים. במטה זה כלולים 13 שבטים נוספים הנודדים בנגב, אשר הגדולים ביניהם הם: אבו קרינאת, אבו רוביעה ואבו רקיק. השבט כלל עד לפני התיישבות הקבע 17 משפחות ומנה כ-12,000 נפש.

בעבר נדד השבט בנחלתו בנגב - מעט צפונית לבאר שבע בקרבת קיבוץ שובל, מקום שבו שוכנת חורבה של עיר קדומה בשם ביר זבאלה. בתחום הנחלה ישנו אגם מלאכותי קטן שבו נקווים מי הגשמים שנבנה לפני שנים אחדות על ידי ממשלת ישראל והמים נאגרים הודות לסכר שנבנה לאורך הערוץ היורד מהרי חברון ומתחבר אל נחל גרר הקרוב. לשבט יש בלעדיות על אזור המקנה, כלומר רק לבעלים מותר לחנות, לרעות או להשתמש במי המעיינות, אך השבט בא לידי הסכמי שותפות עם מספר שבטים קרובים לגבי השימוש בשטח. שבט אל הוזייל הוא שבט נודד למחצה, כלומר נשאר בנחלתו זמן ממושך יחסית.

עד לפני קום מדינת ישראל חיו אנשי השבט בחופשיות על פי המסורת הבדואית, נדדו במדבר ופעלו על פי כל מנהגיהם. הם עסקו בעיקר בגידול גמלים וצאן, אך גם מעט בחקלאות עד כמה שהתאפשר במדבר - אזורם עשוי בעיקר אדמת לס וכמות המשקעים הממוצעת היא 200 מ"מ לשנה. הם זרעו בעיקר שעורה ודורה, וכן גידלו טבק פשוט לצרכיהם.

עם קום המדינה הוסב השלטון במקום לפיקוחו של הממשל הצבאי באזור ומשטרת באר שבע, ואלו הורו על הגבלת שטח הנדידה של השבטים הבדואים. עם זאת ניתנה לבדואים אוטונומיה מסוימת - לשבטי הבדואים בנגב ניתן בית דין משלו אשר ידון בענייניו הפנימיים ללא התערבות של הממשלה. בבית דין ישבו 9 מראשי השבטים הגדולים המוכרים על ידי המדינה. לבית הדין הבדואי ניתנה הסמכות להטיל עונש של קנס עד 5000 ₪ ומאסר עד לחצי שנה.

בעקבות צמצום אזורי הנדידה ועקב כך צמצום חלקות המרעה והחקלאות השתנה אורח החיים של הבדואים. אט אט גם הוכנסו בנחלת שבט אל הוזייל מרכז עם חנויות לצרכיהם, בית ספר לילדים, מרכז רפואי ואף ניתנה הכשרה על ידי הממשלה להוראה וטיפול בחולים. כמו כן הוחדרו לחייהם שיטות מיכון בחקלאות והחלו לקום בנחלה בתי אבן קבועים במקום האוהלים המסורתיים. אספקת השירותים ובניית התשתית ביישובי הקבע - חינוך, בריאות, כבישים, מים ועוד - שימשו אף הם תמריץ למשיכת האוכלוסייה הבדווית ליישובים אלה. 

בשנת 1972 השתכנעו ראשי השבט לנסות את חיי הקבע ביישוב בדואי חדש שנקרא רהט. רהט הוקמה על שטח הנחלה של שבט אל הוזייל. במהלך השנים, עם התפתחות העיר, הצטרפו אליה משפחות בדואיות נוספות משבטים שונים ברחבי הנגב, ונכון לשנת 2021 מונה העיר רהט כ-76,000 תושבים.

יש הטוענים, שבני שבט אל-הוזייל היו בעבר יהודים, והם נאלצו להתאסלם לאחר הכיבוש המוסלמי.

ראו גם
------

* סלמאן אל הוזייל

הערות שוליים
------------

1. ↑  מפגש ברהט בין רבני הסנהדרין ושבט אל-הוזייל הבדואי, באתר סרטון מתוך ערוץ 1 בערבית, רוב הסרטון בערבית. עברית ב 1:45, ‏13.10.09
גופני **קוּלְמוּס** או **פרויקט קולמוס** היא יוזמה של קהילת התוכנה החופשית והקוד הפתוח בישראל לפתח גופנים עבריים חופשיים הזמינים תחת רישיון LGPL. הגופנים הראשונים שהיו זמינים כחלק מחבילת הגופנים "קולמוס" עוצבו על ידי מעצב הגופנים מקסים יורש. בשנת 2004 זכה יורש בפרס המקור על יוזמה זו.

רקע
---

פרויקט קולמוס נוצר במטרה לספק לקהילת התוכנה החופשית ובעיקר למשתמשים במערכות הפעלה חופשיות על בסיס יוניקס (כמו גנו/לינוקס) חבילת גופנים בסיסית תחת רישיון מתאים לשימוש כחלק מתוכנה המופצת תחת רישיון תוכנה חופשית. עד אז נאלצו משתמשי מערכות הפעלה אלה לעקוף מגבלות שונות הקשורות בזכויות היוצרים של גופנים פופולריים בשימוש ולהתקינם בעצמם בעזרת תסריטים שפותחו לצורך זה.

פיתוח
-----

במהלך השנים נוספו לחבילת הגופנים שפותחו במסגרת הפרויקט גופנים נוספים ומגוונים. הגופנים מפותחים בדרך כלל על ידי ביצוע שינויים שונים בגופנים הקיימים, בסיוע תוכנת עיצוב הגופנים FontForge.

ראו גם
------

* פרויקט הסידור הפתוח

קישורים חיצוניים
----------------

* אתר האינטרנט הרשמי של פרוייקט קולמוס
* אירית קוטונה, מיקרוסופט תשלם יותר מחצי מיליון שקל בגלל שימוש בגופן תנ"כי, באתר כלכליסט

הערות שוליים
------------
**חבורת רמון** היא חבורה גאולוגית הכוללות תצורות גאולוגיות שהורבדו בתור הטריאס. סלעי החבורה חשופים בכל רחבי ישראל (וכן בסיני).
תור הטריאס נקרא כך על שם שלושת מרכיביו:

* תקופה שבה הושקעו סלעי משקע ימיים המורכבים משלדי יצורים ימיים שחיים בעמודת המים או על הקרקעית.
* תקופה שבה הושקעו סדימנטים בסביבת היווצרות יבשתית כתוצאה מארוזיה או סחיפה על ידי נהרות.
* תקופה שבה הושקעו סלעים אוופוריטים הנוצרים בסביבה של לגונות, סבחות ( ביצות מלוחות) כתוצאה מהתאדות המים ושקיעת המלחים.

הפציאס שעל בסיסו הוגדר הטריאס הוא פציאס גרמני המבוסס על ממצאים גאולוגיים באזור דרום גרמניה, שהיה בשולי ים תטיס. אזור ארץ ישראל היה מצידו השני של ים תטיס, ובו נוצרה תמונת ראי של פציאס זה, כפי שבא לידי ביטוי בחבורת רמון.

תצורות בחבורה
-------------

### תצורת רעף

תצורה המורכבת מגיר ומעט שכבות חוואר. הגיר עשיר במאובנים דוגמת אמוניטים, צדפות וחבצלות ים- מסביבת היווצרות ימית רדודה. הגיר מעיד על העמקה זמנית של מפלס המים (תצורת צפיר שקודמת לה ותצורת גוונים שמאוחרת לה הן תצורות בסביבת היווצרות יבשתית או ימית רדודה מאוד, המורכבות מסלעים קלסטיים). בירדן קיימת תצורה מקבילה בואדי חיסבאן.

### תצורת גוונים

תצורה המורכבת מאבן חול, סילט וחרסיות. התצורה נוצרה בסביבת היווצרות יבשתית וימית רדודה מאוד. וכוללת מבנים סדימנטרים דוגמת שיכוב צולב ושינויי עובי גדולים. בתצורה זו נמצאו שכבות דלות ועשירות במאובנים ימיים. אחת השכבות היא דרגש המיאלינה שבה כמות גבוהה מאוד של צדפות מיאלינה.

### תצורת סהרונים

תצורה הדומה באופיה לתצורת גוונים, אך הגבול ביניהן מבוסס על היעדר ייצוג משמעותי של אבן חול, וככלל המרכיב הקלאסטי נמוך יותר, בעל גרגרים דקים יותר וממוין טוב יותר. קיומם של משקעים אוופוריטים בגג התצורה מלמדים על רדידות המים. המאובנים בתצורה נותרו ברובם שלמים, מה שמלמד על אנרגיית מים נמוכה. מאובנים כגון מרבצי אצות וסטרומטוליטים מלמדים על כך שסביבת ההיווצרות הייתה על תנודה של שולי הים.

### תצורת מוחילה

תצורה אוופוריטית המורכבת מגבס, מאנהידריט (עם שכבות דולומיט, פצלים וגיר) כאשר גג התצורה נסחף באירוזיה בסוף הטריאס. ברמון עובי התצורה 200 מטר. בתקופה שבה הושקעה התצורה היו תנועות דיפרנציאליות שגרמו להשתפלות גושים.

### תצורת בודרה

תצורה נוספת הנחשפת בדרום מערב סיני שנכללה בחבורה כאשר הוגדרה, עוד קודם להשבת סיני לידי המצרים. התצורה מורכבת מאבן חול, סילט וחרסית. הסלעים עשירים בתחמוצות ברזל ולכן אדומים מאוד.

לקריאה נוספת
------------

* י' ארקין ואח' (עורכים: נחמה שפרן ועמנואל מזור), **נדבכים בגאולוגיה של ישראל**, האוניברסיטה הפתוחה, 1987
**אפונסו טיירה** (בפורטוגזית: **Afonso Taira**; נולד ב-17 ביוני 1992) הוא כדורגלן פורטוגזי המשחק בעמדת הקשר באל-ח'ולוד.

קריירה
------

טיירה התחיל את הקריירה שלו במחלקת הנוער של אינטרנסיונל אלמקיל, ממנה עבר לאשטוריל ובגיל 14 הצטרף לאקדמיה של ספורטינג ליסבון. בשנת 2011 חתם לשלוש שנים בקורדובה מהליגה הספרדית השנייה.

בעונת 2012/2013 טיירה הושאל לאתלטיקו CP בה שיחק שנתיים.

ב-8 ביוני 2014 חתם לארבע שנים באשטוריל בה שיחק בצעירותו. ב-24 באוקטובר 2015 הבקיע את שער הבכורה שלו בקבוצה בתיקו 2-2 נגד ריו אבה.

ב-24 ביולי 2017 חתם בעירוני קריית שמונה מליגת העל.

ב-21 באוגוסט 2018 חתם טיירה על חוזה לשנתיים בבית"ר ירושלים, וב-27 באוגוסט ערך את הופעת הבכורה שלו במדי הקבוצה, בהפסד 4-1 למכבי פתח תקווה. בתאריך 24 בספטמבר הבקיע שער בניצחון הביתי באצטדיון טדי מול בני סכנין 2-3.

ב-2 בספטמבר 2019 עזב טיירה את בית"ר ירושלים וחתם בקבוצת הרמנשטאדט מליגת העל הרומנית.

ב-5 באוגוסט 2020 חזר טיירה לפורטוגל וחתם בבלננסש סאד לשנתיים.

בקיץ 2021 טיירה חתם בקאסה פיה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  שלום אלבז, ‏אפונסו טיירה חתם לשנתיים בעירוני קריית שמונה, באתר ONE‏, 24 ביולי 2017
2. ↑  אור בוקר, מאור בוזגלו, ערן לוי ואפונסו טיירה חתמו בבית"ר ירושלים, באתר הארץ, 21 באוגוסט 2018
3. ↑  גיא בן זיו, ‏אפונסו טיירה שוחרר מבית"ר, עזב לרומניה, באתר ONE‏, 2 בספטמבר 2019
4. ↑  העברות בעולם - 5.8: אלכסיס סאנצ'ס שוחרר בחינם לאינטר, "טר שטגן סיכם בברצלונה לחמש שנים", באתר וואלה!‏, 5 באוגוסט 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אפונסו טיירה"**.